Bangalore

Ing Bangalore (), opisial a lagiu, Bengaluru (Kannada: ಬೆಂಗಳೂರು, ), ing tungku (capitoliu o cabecera) ning estadu ning Karnataka, India. Atiu iti king w:Deccan Plateau king mauli-aslagan nang dake ning Karnataka. Ing Bangalore ing lakanbalen o ciudad a katlung pekamaragul populasiun king India, at kalimang pekadakal taung urban agglomeration. 

Lipat ning mababanggit ya king amlat iting lakanbalen bayu pa ing banuang 900, agpang king metung a makabayung amlat, bukud mung kanitang 1527 ating katibayan ning taglus-taglug a pamanuknangan keti, aniang mitikdo yang kuta ibat king burak (mud fort) i Kempe Gowda I, a tuturing da reng dakal a talatátag ning makabayung Bangalore, king lakanbalen, at gewa neng lalawigan ning Imperiung Vijayanagara. Aniang panaun ning pamaniakup ning Britania, megi yang sentru ning pamanibalang kolonial king Mauling India. Dakal lang minalis ibat kareng aliwang dake ning India kaibat nang mitátag ning Bangalore Cantonment.

Ngeni, bilang metung a maleparan ampong daragul a metropolis, ing Bangalore ing karinan da reng dakal kareng pikabaluan diling colehiu ampong institusion ning pamanialugsug (research institutions)  king India. Dakal la reng mangabayat a industria, cumpania ning software, pamaniulagpo (aerospace), telecomunicasiun ampong pamamingua (defense) king lakanbalen. Ing Bangalore ing tuturing dang Silicon Valley ning India uli ning kayang pamanimuna king IT king India antimong talapamie obra ampong exporter. 

Metung yang lakanbalen a bibilugan da reng miayaliwang lahi ing Bangalore, at megi yang metung kareng sentrung pangkabiayan ampong matalik diling dagul a metropolis king India.

Lon la murin deti 
 w:Tourist attractions in Bangalore

Dalerayan

Karagdagang babasan 
 Hasan, Fazlul. Bangalore Through The Centuries. Bangalore: Historical Publications, 1970.
 Plunkett, Richard. South India. Lonely Planet, 2001. ISBN 1-86450-161-8
 Vagale, Uday Kumar. . Digital Libraries and Archives. 2006. Virginia Tech. 27 April 2004.
 . Bangalore Metropolitan Rapid Transport Corporation Limited.. 2006. Government of Karnataka. 2005.
 Hunter, Cotton, Burn, Meyer. "The Imperial Gazetteer of India". 2006. Oxford, Clarendon Press. 1909.
 "Bangalore." Encyclopedia Britannica. 1911 ed.
 Hayavadana Rao, The Mysore State Gazetteer, 1929

Suglung palual 
 Bruhat Bengaluru Mahanagara Palike - (Municipal government)
 Bangalore one service portal 
 Lalbagh Botanical Garden, Bangalore 
 
 

 
High-technology business districts
Cities and towns in Karnataka
Bangalore railway division
Divisions of Indian Railways
South Western Railway Zone